L’Escola d’Adults de Burjassot segueix endavant amb les seues classes, a distància, durant l’estat d’alarma
2025-07-24

Com la resta de centres educatius del municipi, l’Escola Permanent d’Adults (EPA) també ha hagut de modificar la seua dinàmica de classes, adaptant-la al fet que ara, tant alumnes com professors, han de romandre a casa.

En l’EPA de Burjassot, el perfil de l’alumnat és molt heterogeni en cadascun dels grups amb els quals es treballa, de manera que cada professor o professora ha decidit les vies i eines més adequades per a poder seguir avant amb el curs. No obstant això, els correus electrònics continuats, els grups de Whatsapp o Telegram o la plataforma Classroom de Google són llocs comuns, durant aquestes setmanes de confinament acadèmic. Així mateix, per a alumnat amb major edat o amb menors competències digitals, es continua apostant per la via telefònica tradicional. Tots i totes continuen atenent i realitzant els seus deures, que després són corregits i comentats pels respectius professors.

Respecte als horaris, per a evitar molt de trastorn i mantindre una certa rutina, l’EPA ha mantingut les franges horàries que se seguien presencialment. I el mateix ocorre amb les hores de tutories i preparació. D’aquesta manera, l’alumnat coneix les hores en les quals els professors estan connectats i poden recórrer a ells per a la resolució de dubtes.